कन्नौज में श्रीकृष्ण जन्माष्टमी के पर्व को लेकर दूध की अधिक मांग रही। सुबह से ही डेरियों पर लोगों की लंबी लंबी कतारें लगने लगीं। जन्माष्टमी पर दूध और दही से पूजा अर्चना शुभ माना जाता है। दही और पंचमेवा से चरणामृत तैयार कर कान्हा को भोग लगाया जाता है, जिसके चलते दूध, दही की मांग ज्यादा रही। जन्माष्टमी पर बनने वाले पकवानों से घरों के आंगन महक उठे। सुबह से ही महिलाएं भगवान श्रीकृष्ण का भोग बनाने की तैयारियों में जुट गईं। सूखे मेवा और चीनी खोवे सेे मिश्रित कई प्रकार के मीठे व्यंजन तैयार किए गए।